Kuffa, Štefan, poslanec NR SR (2012-10-29):
Ďakujem za slovo. Vážený pán predsedajúci, milá kolegynka, v pléne druhá milá kolegynka, milí kolegovia, milý kolega, dovoľte mi niekoľko slov povedať. Ale nedá mi neubrániť sa tuná. Naozaj v tomto parlamente sa človek musí naučiť hovoriť do betónu, ako kolega Dodo Hlina to hovorí, ale ja dodávam, aj do toho vzácneho nejaké exotického dreva, hej. Ale dúfam, že to bude mať aj nejakú odozvu. Dovoľte mi, aby som takto začal. Už dopoludnia dosť veľa tých argumentov odznelo. A potom aj naozaj ťažšie je už čímsi novým argumentovať. Ak sa zopakujem v niektorých pasážach, prosím, dovoľte mi ospravedlniť sa za to. Ale už ako som to mal pripravené, tak si to nejako aj odprezentujem. V úvode by som chcel začať predovšetkým vo vzťahu k predkladanému zákonu o sterilizácii a poukázať na to, že plodnosť chorobou nie je. A tuná s pánom kolegom sa asi ani nemusíme veľmi pretlačiť v tom, či je to zadarmo alebo to nie je zadarmo. Ale nemôže to byť hradené zo zdrojov verejného zdravotníctva, ak sa nejedná o chorobu. To inak už by bola zvrátená úplne spoločnosť. Už tam môžeme predložiť už čokoľvek. A nech je to uhradené, lebo prídu zas nejaké možno iné lobistické skupiny a budú predkladať tuná tieto zákony. Ja by som aj pri tejto úvodnej vete aj dokázal aj skončiť tuná, keďže plodnosť chorobou nie je, tak nie je o čom rokovať. Tak ja som to mal tak, aj to tak aj poviem v zmysle rokovacieho poriadku § 73 ods. 3 písm. b), aby sa nerokovalo o predmetnej predlohe zákona, lebo v podstate ani nie je o čom rokovať, ale keď... (Hlas z pléna). Bol podaný, registrujem to, ale ja som to mal tiež nachystané, že podám tento návrh, tak to akceptujem, ale ja ho tak duplicitne ešte raz zopakujem. Naopak, sterilizácia ťa oberá o zdravie. A to je taký paradox, naozaj. Plodnosť je prejavom zdravia a neplodnosť je prejavom choroby. Sterilizácia, nemusí byť to celkom tak vnímané a tak chápané, ako tá neplodnosť, o ktorú prichádza muž alebo žena z iných somatických dôvodov. Obratie o tú sterilizáciu násilným spôsobom, ale aj dobrovoľne, dáva sa na to súhlas, a de facto násilné obratie o plodnosť tak prináša rôzne psychosomatické poruchy, ktoré naozaj v dôvodovej správe nie sú spomenuté. Pán kolega Uhliarik spomínal už tuná tie možné riziká, ktoré tuná vyvstávajú. K tým rizikám, to som mal aj tak poznačené, zvýrazním to. Jedným z možných rizík je práve to mimomaternicové tehotenstvo, čo je mimoriadne veľmi nebezpečným faktorom pre život ženy, nielen pre jej zdravie, ale aj pre samotný život ženy, nehovoriac o tom búšení srdca, bolení hlavy a rôznych tých kritériách, ktoré tuná už boli spomenuté. Nebudem to opakovať. Riešenie problému. Nemôže to byť vyčíslené tak, ako to bolo už tuná v rozprave odprezentované, že 500-krát nejaký počet je 500 miliónov eur. Dovolím si povedať, že je to v konečnom dôsledku aj oveľa viac. To nie je len matematika, ekonomický rozmer, ale aj tie možné dopady, ktoré tuná istým rizikom sú. A veľakrát my ľudia sme takí, že urobíme neuvážený krok, potom ho prehodnocujeme, chceme ho zmeniť. Chceli by sme opätovne nadobudnúť teda túto plodnosť a nie je to možné. A veľakrát je to veľmi komplikované a finančne náročné. Taká rekanalizácia čo je možná trebárs u mužov, tak je aj finančné náročná, ale veľakrát návrat ku plodnosti je nezvratne preč a je takmer nemožný. Chcem poukázať na tú plodnosť. A dovolím si plodnosť označiť termínom plodnosť je dobrom, je dobrá. Ak by to také dobro nebolo, tu pán kolega tak sa hlásil k tomu ateizmu, tak príroda by sa musela pomýliť, nazvem to prírodou, by som aj rešpektoval aj tie iné názory, tak čosi by tuná naozaj nebolo v poriadku a čosi by tuná nehralo. Prečo chudobných ľudí chceme obrať práve o tento dar, o dar plodnosti. Akoby chudobný človek, možno veľakrát aj z marginalizovaných skupín, bol nejaký menejcenný, menejhodnotný. Som rád, že aspoň boli nakoľko féroví aspoň v tejto rozprave kolegovia a sa priznali k tomu, že naozaj je to smerované predovšetkým proti rómskym komunitám. Ale ja sa pýtam: Rómsky človek je menejhodnotný, má nižšiu dôstojnosť? Nie, je rovnako človek ako ktokoľvek iný. V dôvodovej správe je tiež poznámka o osobách, ktoré sa dobrovoľne rozhodnú pre sterilizáciu. A dovolím si povedať, že tá dobrovoľnosť naozaj tu môže byť veľmi sporná a veľmi otázna, pretože tie osoby budú asistovať pri tom informovaní. A viem si to predstaviť, že individuálne bude dochádzať k manipuláciám, ak je to smerované práve proti takejto skupine obyvateľov, ktorí majú nízku vzdelanostnú úroveň a s tým veľakrát aj nízku mieru poznania. Tak s takýmito ľuďmi sa veľmi ľahko manipuluje. A toto ja už považujem za to, že to rozhodnutie tých ľudí nebude v konečnom dôsledku dobrovoľné, ale na základe teda mylných informácií. A dôsledky možno až po rokoch sa dostavia, možno budú takí, ktorí to nepochopia do konca života. Dovolím si predsa len tuná spomenúť jednu vec, ktorá menej tuná odznela v rámci týchto diskusií a v rámci rozpravy. A to je práve sterilizácia mužov. V dôvodovej správe sa to naozaj spomína len tak okrajovo. A stále sme sa doposiaľ a naozaj aj v rámci tejto rozpravy a diskusie bavili o sterilizácii žien, no vy ženy, musím to takto povedať, ste naozaj oveľa tolerantnejšie voči nám mužom. Čo sa týka riešenia možno plodnosti alebo počtu detí, práve my muži sme tí, ktorí podstrkávame vás ženy, teraz manželky, aby ste túto sterilizáciu absolvovali. Ale my muži na svoju plodnosť sme veľmi citliví. Kolega možno nie je po tridsaťpäťke vyzerá fajn, veľmi mlado, ale má štyri deti. Opýtam sa ho, či by šiel na sterilizáciu. Tuná kolegu Janka sa opýtam, či by sa nechal sterilizovať. Má deti, má už tú rodinku akosi tak na poriadku. Možno Dodo Hlina alebo ktokoľvek tuná z nás, alebo Peter Pollák, hej, absolvovali by sme to? Sme veľmi, veľmi, veľmi na to citliví. My muži cez túto sterilizáciu strácame akoby vlastnú identitu. My muži potom akoby sme stratili tú skutočnú mužskosť, ale aj tú skutočnú mužnosť. Veľmi sme na to citliví. Nie je to napísané v tom zákone, je to kdesi ďalej v tej dôvodovej správe a je to spomenuté akoby len tak mimochodom, že je to zákrok, ktorý trvá nejakých desať-pätnásť minút a takmer nič nestojí. Ale nikto z nás by to nechcel absolvovať, lebo sú tie spätné dôsledky. Kolega spomenul, že je druhýkrát ženatý a teraz tie štyri deti má, možno bude tretíkrát ženatý, hej, a on keď teraz už toto absolvuje, teraz je otázne v tom treťom manželstve, či teda už prichádza o tú možnosť mať s tou treťou manželkou deti. To je, pán kolega, pre vás, lebo ste sa hlásili veľmi výrazne, k tomu ateizmu. (Reakcia poslanca.) Nie ste ženatý, tak prepáčte, ale ja som to tak pochopil, že ste povedali, že ste druhýkrát ženatý. Ale tak v druhom vzťahu žijete, tak potom prepáčte. Už dnes tým niektorým moderným technikám a výrazom, vidíte, ja už som taký staromódny, tak už ani nerozumiem. Ale žijete v druhom vzťahu s inou ženou ako s manželkou. No tak by som to dal na správnu mieru, viete, lebo potom občas človek použije taký termín. Nechcem sa, samozrejme, nikoho dotknúť, aj mi to odpusťte, v rozprave. A voči dáme už sa vôbec nechcem nejako takto vyjadriť, aby som ju urazil. Nechcem si to dovoliť, ale môže sa mi stať, že mi ujde nejaká tá veta. Stalo sa to, no tak sa ospravedlňujem. Keď sa to stalo, tak sa ospravedlňujem. Spoločnosť zameraná proti plodnosti, proti zdraviu. No je to čudná spoločnosť. Ja jej naozaj prestávam rozumieť. A údajne mi priatelia, známi povedali, že písali o mne v novinách. Hovorím, nehovorte. A oni povedali: „No, hej, napísali o tebe, že si spiatočník a tridsať rokov pozadu.“ A ja som sa tak na to len usmial a som im povedal. „No iba o toľko ma posunuli dozadu? Tak to je super“ Ale ja sa nesmejem z tejto spoločnosti, ktorá žila pred 30 rokmi. A vôbec posmešne by som sa na ňu nedíval. Čo boli to menej múdri ľudia? Boli snáď hlúpi? Naši starí otcovia a staré mamy dokázali žiť, mali životnú filozofiu a múdrosť, ktorá nám a dnešnému človeku chýba. Kde boli vtedy psychológovia, kde sa ľudia mohli ísť radiť? Naša babka aj dedko by to spomínali. Ale vedeli žiť a to im nechýbalo. My všetko skutočne máme, obklopení sme hmotnými dobrami, až v prehnanej extrémnej miere, ale nevieme žiť. A v tom je veľmi vážny problém. Tak ako som to spomenul, ak to má byť teda útok proti chudobným ľuďom, tak ja by som sa v tom útoku snáď hádam aj zhodol, ale mohol by to byť teda útok proti chudobe. Zamerajme sa na to, ako eliminovať chudobu, ako túto chudobu odstrániť, ale nie ako oberať ľudí možno o to, čo v skutočnosti je veľkým a nesmiernym darom. Koľko mladých ľudí v dnešnej dobe čo by dalo za to, aby mohli mať deti, aby mohli mať byť plodní? Veľmi veľa. Koľkokrát sa to rieši medikamentózne a všelijakým spôsobom, ale veľakrát ani nie je možné túto plodnosť navrátiť. V dôvodovej správe sa spomína, že by to teda mali byť ženy so štyrmi deťmi alebo potom aby to boli ženy staršie ako 35 rokov s tým, že majú tri deti. U mužov tá hranica tak výrazne nie je spomenutá, ale je to v tej dôvodovej správe. Ak som dával pozor, tak viem, že sú tam spomenutí ako osoby. Tak my muži by sme si to tak potom to ešte raz pozreli, tak nie sme tam výrazne ako muži, ale ako osoby, hej. Podľa predkladanej novely je tuná prítomnosť iného zdravotníckeho pracovníka. Ako napríklad je tam uvedená ošetrujúca zdravotná sestra. Spomenul som to už, ale ešte raz to pripomeniem, záleží na osobnosti a charaktere tejto zdravotnej sestry, či je naozaj za život alebo proti tomuto životu, pro live alebo opačne. Informovaný súhlas. Odznelo to tu už aj v tej rozprave. Je to tam obšírne aj napísané, čo všetko aj ministerstvo zdravotníctva má urobiť pri tom informovanom súhlase, aby bol voľne dostupný v elektronických médiách aj v jazykoch národnostných menšín. Pri tomto naozaj som vnímal práve tú národnostnú menšinu ako rómsku populáciu. A neviem si to dostatočne predstaviť, keby tam boli aj štyri zdravotné sestry a jednoduchej rómskej žene vysvetľovali v podstate, o čo ide v danej veci, lebo mnohé tieto jednoduché ženy naozaj nedokážu tento aspekt pochopiť. Preto by som to považoval za nedostatočné. A skutočne sa to len zakrýva nejakou prikrývkou alebo niečím krásnym, čo v skutočnosti také nie je. Pri tom návrhu som sa zamyslel okrem iného nad tým, že sa stáva bezplatnou táto sterilizácia. Ja sa pýtam, prečo je to len pre tú úzku skupinu ľudí, hej. To sú tie štyri deti, tri po tridsaťpäťke, hej. Tu mi tak vyvstal taký otáznik. Okrem iného v dôvodovej správe je index vitality alebo fertility spomenutý na úrovni kdesi 1,4. V sobotu som bol na konferencii. A tam som mal možnosť vidieť také informácie demografické, tak mám to tak pred sebou. Na prvom mieste boli Íri, myslím, Severné Írsko, v plodnosti mali ten index fertility 2,1 alebo až viac, Francúzi boli druhí, kdesi na úrovni 2, a my sme na tomto grafe, pripúšťam, že môže byť to 1,4, 1,31 asi. Ale keby to bolo aj 1,4, tak my to tak bagatelizujeme a pristupujeme momentálne v tejto situácii ku sterilizácii žien ako k takému čomusi, čo len tak, mimochodom, si ktosi zmyslí. A je to veľmi čosi, čo je neprijateľné pre našu krajinu, pretože faktom je to, a to nie je napísané v tej dôvodovej správe, Slovensko vymiera. My v skutočnosti vymierame. My mnohí v tých 62 rokoch nepôjdeme do dôchodku. Obávam sa, že to nebude ani v 67 rokoch. Ja si myslím, že bude generácia, možno aj, tam som ja, stredná generácia, ktorá bude musieť zomrieť v tej práci a pracovať do smrti, jednoducho nebude mať kto na nás pracovať. Vyzerá to možno veľmi smiešne, ale toto nám tuná hrozí. Z hľadiska etického ide o sebazmrzačenie, naozaj, keby to bolo aj tak, ako je to predkladané tuná s takou ľahkosťou, že je to teda dobrovoľné, veľakrát ten dobrovoľný skutok. Tak sa zamyslíme vo svojich životoch, koľkokrát sa rozhodneme pre niečo. A potom zistíme, aké to bolo nesprávne. Ale sú situácie, ktoré sú nezvratne preč a sú nezmeniteľné, nedajú sa zmeniť. A toto, obávam sa, je jedna z vecí. Je to tak, že ak niektorí sa raz rozhodnú pre túto sterilizáciu, tak sú prípady, keď v podstate túto plodnosť nezvratne sa nedá vrátiť späť. Naozaj, tak ako to už aj odznelo tu v tej rozprave, tak chýbali mi naozaj tie dôsledky možné pri tých sterilizáciách, ktoré tuná sú. A okrem iného u žien, áno, tak je to tam napísané s takou pohodou, menštruácia, menštruačné cykly nie sú nabúrané, nie sú narušené. Ale menopauza prichádza v skutočnosti neskôr. A to sú problémy. V skutočnosti sterilizovanej žene zmení sa tá psychika a jej muž aj manžel veľakrát jej prestáva rozumieť. Ja si dovolím povedať, možnože to veľmi preženiem, že veľakrát to stroskotá aj vo vzťahu, v manželstve, rozpadne sa manželstvo. Ten muž povie, ty si nejaká iná, ja som si ťa bral inú. No, áno, zmení sa to. Aj toto je jeden z faktov, prečo nemôže byť sterilizácia hradená z verejného zdravotníctva. Viete, keď tak tí, ktorí ste si prečítali tú správu, dali ste si tú námahu, ktorá je v návrhu zákona priložená, tak prepáčte mi možno za výraz, akoby išlo o nejaké len iba utretie nosa. Ale to nie je iba utretie nosa, sterilizácia je, že stratíš plodnosť. Ľudia v týchto situáciách nemajú skutočný záujem, aby možno regulovali tú plodnosť. Je tuná možnosť Billingsovej metódy. Svetová zdravotnícka organizácia WHO hovorí o jej úspešnosti, že je 98,2-percentná. Je pomerne vysoká, ale, samozrejme, čosi obnáša. Pán kolega je ekonóm, ja ekonóm nie som, ale tvrdím, že všetko má svoju cenu, všetko niečo stojí, zadarmo nie je nič. A rovnako aj tuná táto Billingsova metóda zdanlivo ťa nestojí nič finančne, ale stojí ťa tvoju zdržanlivosť periodickú, ak to dokážeš. Tí muži, ktorí dokázali pochopiť tú plodnosť ženy, v tých periódach mesačných, ktoré sú, stávali sa naozaj aj skutočnými mužmi, pretože si vieme aj povedať, že viem sa aj zdržať takéhoto sexuálneho aktu, pretože tú manželku aj skutočne milujem. Ľudia chcú sex zdanlivo stále, ale zdá sa mi, že dnešná doba je taká, keď sme už veľakrát z toho naozaj unavení a hovoríme veľakrát síce aj so smiechom alebo s úsmevom o nejakých manželských povinnostiach. Sterilizácia v skutočnosti odmieta svoju ženskosť a takisto svoju mužskosť, ale aj mužnosť. Cena od 300 do 500 eur, už sme to tu toľkokrát pertraktovali. Naozaj sú tam rozporuplné veci. V jednej správe na jednej strane hovoríme, že je to zadarmo. Na druhej strane je tam zjavne napísaná cena tohto zákroku. Myslím si, že žiadny lekár, možno raz, dvakrát, desaťkrát by to zrobil, by nenechal si zaplatiť za to, ale neustále to nebude robiť nikto zadarmo, teda je tam tá cena jasná. Sterilizácia sa často zamieňa s kastráciou, ako kolegyňa to tu povedala. No, neviem, možnože áno, ja s tým nemám problém, že by som si to zamieňal, ale sterilizácia takisto zmrzačuje človeka, ale zmrzačuje predovšetkým jeho ľudskú dôstojnosť, jeho vlastné ja. Ten, kto sa zbavuje lásky, zbavuje sa aj seba samého. Láska a sex, to nie je to isté. K manželskej láske patrí aj ľudská sexualita. Ja to poviem tak trošku inak, ako možno ste tak naučení to počuť a rozprávať. Ale ja to nazvem tak trošku možno obrazne. Je to manželské objatie. Manželské objatie nie to, ktoré by ťa oberalo o tú lásku skutočnú, ale to, ktoré napĺňa ťa, napĺňa ťa skutočnou láskou. (Hlas v sále.) Kolegynka, keby ste boli taká dobrá a ma nevyrušovali, ja viem, že nehovorím o registrovaných partnerstvách, to ešte téma bude, ja hovorím o sterilizácii a naozaj to súvisí aj s tou nasledujúcou témou homosexuality. Aj toto s tým veľmi úzko súvisí, to sa nedá rozdeliť. Vám sa to podarilo rozdeliť do dvoch návrhov, ale jednoducho jedna téma s druhou veľmi úzko súvisia. Štát všetko nemôže vzťahovať na seba, lebo stáva sa len takou byrokratickou mašinériou. Myslím, že kolegovia by mohli aj s týmto výrokom súhlasiť. Výchova je stále tou, ktorá zaostáva stále v našej spoločnosti. Slepý nemôže viesť slepého, ak áno, tak potom ťa buchne po hlave tá škridla, ktorú pán Sulík tu spomenul o tom brepte. Aj mne sa to stane, že poviem niečo naopak, ale tá škridla z toho chodníka, naozaj sa potom môže stať, ťa buchne po tej hlave, pretože ten svet je potom obrátený naozaj naruby. Len ak kráčaš vo svetle, potom môžeš ľuďom ukázať svetlo pravdy. To je záver už kolegynka. Ja som musel strpieť tie vaše veci, ktoré ste tuná rozprávali, neskákal som vám do reči, tak nezneužívajte zase potom túto situáciu, že tu vedľa ste. Najväčším víťazstvom, a to veľmi často spomínam študentom, keď sa s nimi stretnem, je to, ktoré dosiahneš nad sebou samým. Rovnako je to aj pri sexuálnom správaní. A zo srdca to želám aj celej tejto krajine. Ďakujem všetkým tým, ktorí pozorne počúvali, ale, kolegynka, naozaj je neslušné potom takto skákať tuná do reči. Mohli ste sa zdržať tých komentárov. Ďakujem.